ቅምሻ የ2 ደቂቃ ንባብ Understanding heals almost everything በአንድ መንደር የሚኖር ንጉስ ነበር አንድ ቀን በሕልሙ ጥርሶቹ ሁሉ ሲረግፉ ያያል በዚህ ጊዜ ሕልም የሚፈታለት ሰው ያስጠራና ሕልሙን ይናገራል ሕልም ፈችውም በመገረም ይህን ሕልም ያየኸው አንተ ነህ እርግጠኛ ነህ ሲል ይጠይቀዋል ንጉሱም አዎ እኔ ነኝ ይለዋል ቤተሰቦችህ በሙሉ በፊት ለፊትህ አይንህ እያየ ይሞታሉ ብሎ ይነግረዋል በዚህ ጊዜ ንጉሱ ተቆጣ ይሄን ቀባጣሪ እስር ቤት ወርውሩልኝ ሲል አዘዘ ትዕዛዙም ተግባራዊ ሆነ ሌላ ሕልም ፈቺ የመጀመሪያው አይነት በመሆኑ ንጉሱ ተበሳጨ እሱንም ወደ እስር ላከው ሶስተኛ ህልም ፈቺ ተጠራ እንደተለመደው ሕልሙን ተናገረ ንጉስ ሆይ እርግጠኛ ነህ አንተ ነህ ያየኸው በማለት ጠየቀው ንጉሱም አዎን ምነው ሲል አትኩሮ ተመለከተው እንኳን ደስ አለህ በማለት ተናገረ ለምኑ ሲል ንጉሱ ጠየቀ የዚህ ሕልም ፍቺ ከቤተሰቦችህ ሁሉ ረዥም እድሜ የምትኖረው አንተ መሆንህን ነው እናም እንኳን ደስ አለህ በማለት በደስታ ተናገረ በዚህ ጊዜ ንጉሱ ተደሰተ ለሕልም ፈቺውም ስጦታ በመስጠት በክብር አሰናበተው እዚህ ጋ ልብ በሉ የንጉሱ እድሜ ከቤተሰቡ በለጠ ማለት ቤተሰቦቹ ቀድመውት ይሞታሉ ማለትም አይደለምን በተዘዋዋሪ ነገረው ሆኖም ግን ሀሳቡ አንድ ሆኖ ሳለ የንግግር ስልት መለያየት ብቻ ሊያናድድ እና ሊያስደስት ችሏል የነገሮችን ትክክለኛ ትርጓሜ ለሌሎች አሳምኖ መንገር መቻል ከበድ ያለ ጉዳይ እንኳን ቢሆን በቀላሉ እንዲቀበሉት ያደርጋል አነጋገር ትልቅ ስልት የሰዎችን ስሜት ማዳመጥና መረዳት ትልቅ ጥበብም ነው Biniam Abera Binu እንዳጋራው Eagle Eye Update goferebooks